  Виталий Пронин Ӝытын чузъяськозы удмурт кылбурчилэн Сергей Матвеевлэн чуръёсыз.Туннэ 18. 30 часэ Удмурт кун филармонилэн пичи залаз кутскоз «Эксэй ӝыт». Отын чузъяськозы удмурт кылбуръёс. Ужрадэз ортчытэ «Удмурт Кенеш» огазеяськон. Ӝытын чузъяськозы удмурт кылбурчиослэн Лидия Нянькиналэн но Сергей Матвеевлэн чуръёссы - соос пыр шӧдыны луэ туала улонын нылкышнолэсь но воргоронлэсь мылкыдъёссэс. Та ӝытын асьсэос авторъёс но луозы. Озьы ик   кылыны луоз сюлэмез бугыртӥсь удмурт кырӟанъёсты, малпаськытӥсь веросъёсты.- Улонады выль тулкым уг тырмы ке, ӵапак та творческой ӝыт быгатоз мылкыддэс бугыртыны, выль кужым пыӵатыны, - шуэ «Удмурт Кенеш» огазеяськонлэн тӧроез Татьяна Ишматова. - Оскиськом, таӵе ӝытъёс азьланяз сяме пырозы.Ужрад ортчоз Удмурт флармонилэн пичи залаз, со интыяськемын 3-тӥ этажын.   Радъясьёслэн пичи куронзы вань: удмурт шӧмо дӥсь яке ӝытлы тупамон чебер дэрем творческой мылкыдэз уката ӝутозы."Удмурт дунне" Туспуктӥз А. Горбунов Теги: Удмурткенеш удмуртлитература  